[{"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000005", "text": "HomeNewyddionCyfnod newydd i Lyfrgell Castell-nedd"}, {"text_idx": "#000006", "text": "Cyfnod newydd i Lyfrgell Castell-nedd"}, {"text_idx": "#000007", "text": "Mae Llyfrgell Castell-nedd wedi\u2019I leoli mewn safle awdurdodol yng nghanol Castell Nedd, yn edrych dros Erddi Fictoria\u2019r dref, am yn agos i 120 o flynyddoedd. Wedi\u2019i hadeiladu ym 1904 mae\u2019r Llyfrgell Carnegie draddodiadol wedi gwasanaethu sawl cenhedlaeth o drigolion Castell-nedd a\u2019r cymunedau cyfagos, ac mae\u2019n un o adeiladau mwyaf poblogaidd y dref. Ond wrth i\u2019r degawdau fynd heibio, roedd y dasg o ddarparu gwasanaeth llyfrgell cyfnewidiol o fewn cyfyngder adeilad Edwardaidd yn her gynyddol i\u2019r Gwasanaeth Llyfrgell yng Nghastell-nedd Port Talbot."}, {"text_idx": "#000008", "text": "Yn dilyn adolygiad o lyfrgelloedd yng Nghastell-nedd Port Talbot yn 2019 penderfynwyd y dylai\u2019r Llyfrgell adleoli o fewn y dref. Mewn nifer o gyfarfodydd ymgynghori cyhoeddus cafodd problemau\u2019r hen lyfrgell eu hamlygu a lluniwyd rhestr ddymuniadau o\u2019r hyn y dylai\u2019r llyfrgell newydd ei gynnig."}, {"text_idx": "#000009", "text": "Ar yr un pryd a\u0302\u2019r adolygiad, roedd canol tref Castell-nedd yn cael ei ailddatblygu gyda chynlluniau ar gyfer unedau manwerthu newydd a chanolfan hamdden. Wrth i staff gyflwyno achos i Gynghorwyr i gynnwys llyfrgell newydd fel rhan o\u2019r ailddatblygiad, elfen allweddol o\u2019r cais oedd tynnu sylw at fanteision gosod llyfrgelloedd yng nghalon adfywiad canol dref drwy greu canolfan y byddai llawer o bobl yn ymweld a\u0302 hi."}, {"text_idx": "#000011", "text": "Ar 1af o Chwefror, penllanw prosiect newydd Llyfrgell Castell-nedd oedd agor yr adeilad newydd. Nid yw wedi bod heb ei broblemau, yn bennaf rheoli\u2019r prosiect yn ystod pandemig covid, ond mae\u2019r ymateb cadarnhaol enfawr gan ymwelwyr wedi gwneud y cyfan yn werth chweil. Ni fyddai\u2019n syndod i unrhyw un bod nifer yr ymwelwyr ers i lyfrgelloedd ailagor wedi bod yn araf ar o\u0302l i gyfyngiadau covid gael eu llacio, ond yn ystod ei mis cyntaf mae\u2019r llyfrgell newydd wedi mynd y tu hwnt i\u2019r holl ddisgwyliadau. Mae nifer yr ymwelwyr, nifer yr eitemau a fenthycwyd ac aelodau newydd i gyd yn fwy na\u2019r niferoedd cyn covid. Ardal arbennig o lwyddiant fu\u2019r llyfrgell blant newydd sydd, yn wahanol i\u2019r hen lyfrgell, bellach ar agor llawn amser ac wedi\u2019i lleoli yng nghanol y llyfrgell newydd."}, {"text_idx": "#000012", "text": "Yn arwain y prosiect hwn ar gyfer y Gwasanaeth Llyfrgell oedd Llyfrgellydd y Sir, Wayne John. Yn y cyfnod dylunio, bu Wayne yn gweithio gyda FG, a gyda\u2019i gilydd fe geision nhw greu llyfrgell o ardaloedd penodol. Wrth i chi gerdded o amgylch y llyfrgell rydych chi\u2019n bendant yn cael yr ymdeimlad o\u2019r ardaloedd yma, gyda pob un yn unigryw ond ar yr un pryd yn ymgysylltu a\u0302 gweddill y llyfrgell, ac os oeddech chi mewn unrhyw amheuaeth mae\u2019n rhaid i chi weld sut mae ymwelwyr a\u0302\u2019r llyfrgell yn addasu\u2019n naturiol yn yr ardaloedd hyn, gan helpu i greu teimlad unigryw ynddynt. Ar ben hynny, dydych chi byth yn cael yr ymdeimlad bod un ardal yn amharu ar unrhyw un arall."}, {"text_idx": "#000013", "text": "Nawr ei bod yn gwbl agored mae Llyfrgell newydd Castell-nedd nid yn unig yn nodi dechrau newydd i lyfrgelloedd yng Nghastell-nedd Port Talbot, ond mae hefyd yn nodi ymddeoliad Wayne John fel ein Llyfrgellydd Sirol. Wedi 46 o flynyddoedd yn gweithio yn sector y llyfrgell gyhoeddus yng Nghymru, mae Wayne yn ymddeol ddiwedd mis Mawrth. Bydd yn gadael etifeddiaeth a fydd yn parhau am flynyddoedd lawer yng Nghastell-nedd Port Talbot, ac ar draws Cymru bydd ei gydweithwyr yn y byd llyfrgell yn colli ei wybodaeth eang, profiad helaeth o, a\u2019i ymrwymiad i, lyfrgelloedd cyhoeddus. Rydym i gyd yn dymuno ymddeoliad hapus i Wayne a diolch iddo am ei gyfraniad i lyfrgelloedd."}]